Jy is hier: Tuis So aanbid ons Preke Geloof Filippense 3:1-16 Gelowig of godsdienstig?
| | Trefslae: 5535
Maar toe duik daar 'n probleem op. Niemand koop die produk nie. En die vervaardigers kon dit nie verstaan nie. Opnames is toe gemaak, die redes is vasgestel, en die koekmengsel is met 'n geringe wysiging weer op die rakke geplaas. En toe verkoop dit ongelooflik goed. Watter wysiging is aangebring? Voeg een eier by!
Plus Christene, kan 'n mens sê. Of, miskien so bietjie harder (en juis dit waarteen die Woord ons in hierdie gedeelte waarsku): wettisisme. Die teologie van Jesus plus iets. Nee, broers en susters, en laat ek dit vanoggend baie, baie duidelik sê, dat van hierdie goed nie belangrik is nie. Nie dat hierdie soort gelowiges nie op Christus vertrou nie. Inteendeel. Hulle vertrou baie op Christus. Maar, nie net op Christus alleen nie.
Wettiese gelowiges dink so. Maar hulle mis die erns van hulle probleem. En deur aan te bied om God so bietjie te help, onderskat hulle nie alleen hulle eie sondigheid en sonde nie, maar koggel hulle eintlik vir God so bietjie. Wie sou na die kruis van Jesus kyk, broers en susters, en kon sê: Dankie Jesus, goeie werk. Net jammer u kon nie klaarmaak nie. Nou sal ek maar die res doen!
Of anders gesê: wanneer ons die liefde leef, is dit omdat ons God se liefde reeds ontvang het. Wanneer ons ander met genade hanteer, is dit alleen omdat ons reeds die genade ontvang het. En ja, as ons dit om anders redes doen, sê Paulus, kan ons onsself maar net sowel gaan besny ook. Want dan leef ons asof die wet, asof ons dade, asof onsself, die duikboot tot bo kan stoot.